Virtuelt modul 27.03.23

Hej 1.i ☺

I dagens modul skal I høre de første to afsnit af en podcast, der hedder *Blackout – Pigen på billedet*! I skal bruge podcasten til jeres næste skriftlige aflevering i dansk, hvor I skal introduceres til den debatterende artikel. Derfor er det vigtigt, I får lyttet til podcasten, og I får taget nogle gode noter undervejs. I kan finde podcasten på *Spotify* eller på denne hjemmeside; [Blackout - pigen på billedet](https://www.dr.dk/lyd/p3/blackout-pigen-paa-billedet).

I dagens modul skal I høre 2 afsnit, I skal altså høre afsnit 1 (”Nytårsnat”) og afsnit 2 (”hvorfor jokede vi med det”´). Når I har hørt de næste to afsnit, skal I uploade jeres noter, I har taget undervejs. Jeres noter må gerne være i stikordsform. I jeres noter skal I reflektere over følgende:

1. Hvad har Sara oplevet? Og hvordan forholder hun sig til sin oplevelse?
2. Hvad fortæller Sara om skyld, skam og slutshaming?
3. Hvordan fortæller Sara om sin oplevelse? Hvilke ord bruger hun?
4. Nu har vi jo ’kun’ Saras version af begivenheden, men det virker som om, de to drenge ikke har oplevet samme slutshaming som Sara (de skriver i hvert fald begge til hende) – Hvordan kan det mon være? Hvad tænker du selv om dette?

I skal uploade jeres svar på spørgsmålene under elevfeedback på Lectio. Hvis man ikke har uploadet sine svar, får man fravær for timen. Husk at I skal bruge ca. 30 minutter på jeres svar/stikord, da resten af modulet skal bruges på at høre de to afsnit.

**God lytning og skrivning**

**EGP**